Regering keur 27 hernubare projekte goed
Die Kabinet het verlede week i.t.v. die Geïntegreerde Hulpbronplan oftewel IRP 'n totaal van 27 hernubare energieprojekte goedgekeur, nadat die projekte ook deur Eskom ingevolge die energie-aankoopplan die groenlig gegee is. Besonderhede omtrent die 27 projekte is op hierdie stadium nie beskikbaar nie, maar die individuele kontrakte is tans in 'n proses om met die applikante onderteken te word. Die 27 projekte is waarskynlik 'n mengsel van steenkool, son, wind en hidro.
Meer besonderhede word verwag wanneer die amptelike IRP dokument deur die minister van Energie David Mahlobo bekend gemaak word. Die aanduidings is dat hierdie dokument ook vir die hoogs omstrede kernkragprogram voorsiening sal maak. Laasgenoemde is deurgestoomroller voor die ANC-verkiesingskonferensie die komende naweek.